Komisijos reglamentas (EEB) Nr. 2665/70
1970 m. gruodžio 29 d.
iš dalies keičiantis Reglamentą (EEB) Nr. 391/68, nustatantį išsamias intervencinio kiaulienos supirkimo taisykles
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1967 m. birželio 13 d. Tarybos reglamentą Nr. 121/67/EEB [1] dėl bendro kiaulienos rinkos organizavimo su paskutiniais pakeitimais, padarytais 1970 m. birželio 29 d. Tarybos reglamentu (EEB) Nr. 1253/70 [2], ypač į jo 4 straipsnio 6 dalį, 5 straipsnio 3 dalį ir 22 straipsnio antrą pastraipą,
kadangi 1968 m. balandžio 1 d. Komisijos reglamentu (EEB) Nr. 391/68 [3] nustatytos išsamios intervencinio kiaulienos supirkimo taisyklės;
kadangi siekiant užtikrinti kuo efektyvesnį intervencinių priemonių taikymą, intervencinių agentūrų supirktų produktų kokybė turi išlikti, kiek tai įmanoma, nepakitusi net jei jų saugojimas tęsiasi gana ilgą laiką;
kadangi turėtų būti nustatytos Bendrijos nuostatos dėl produktų šaldymo, saugojimo temperatūrų ir pakavimo sąlygų;
kadangi Reglamento (EEB) Nr. 391/68 taikymas parodė, kad terminai, per kuriuos valstybės narės privalo Komisijai perduoti tam tikrą informaciją, numatyti jo 7 straipsnyje, nėra visada įvykdomi; kadangi dėl to tie terminai turėtų būti iš dalies pakeisti;
kadangi techniniai reikalavimai, nurodyti minėto reglamento priede turėtų būti pritaikyti prekybos praktikoje taip, kad krūtinės (sluoksniuotieji lašiniai) ir nelydyti nugaros riebalai be odos taip pat būtų superkami;
kadangi, be to, techniniai reikalavimai, nurodyti Reglamento (EEB) Nr. 391/68 5 straipsnyje, turėtų būti pritaikyti prie dabartinės teisės normų;
kadangi šiame reglamente numatytos priemonės atitinka Kiaulienos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
"Valstybės narės imasi visų būtinų priemonių saugomų produktų tinkamam išsaugojimui. Šaldymo temperatūra yra žemesnė nei minus 30 °C, leidžiant vidinei maksimaliai temperatūrai būti ne mažesnei nei minus 15 °C. Saugojimo temperatūra yra žemesnė nei minus 20 °C.
Paskerstos kiaulės, jų skerdena ar skerdenos pusės, atšaldytos pakuojamos į polietileną, tinkamą maisto produktų pakavimui, kuris yra 0,05 mm storio ir į medvilninę medžiagą.
Krūtinė (sluoksniuotieji lašiniai) ir nelydyti nugaros riebalai atšaldyti pakuojami į polietileną, tinkamą maisto produktų pakavimui, kuris yra 0,05 mm storio."
2 straipsnis
"Produktai gali būti superkami tik tuomet, jei:
a) jie atitinka 1964 m. birželio 26 d. Tarybos direktyvos [4] dėl sveikatos problemų, įtakojančių prekybą šviežia mėsa Bendrijos viduje su paskutiniais pakeitimais, padarytais 1969 m. spalio 6 d. Tarybos direktyva [5], ypač jos 3 ir 4 straipsnių nuostatas;
b) jie atitinka šio reglamento priede apibrėžtus reikalavimus ir
c) jie, būtent kiaulių skerdenos arba skerdenų pusės, yra klasifikuojami remiantis 1970 m. spalio 30 d. Tarybos reglamentu (EEB) Nr. 2108/70 [6], apibrėžiančiu Bendrijos kiaulių skerdenų rūšiavimo skalę."
3 straipsnis
"1. Valstybės narės kiekvieną savaitę Komisijai teleksu pateikia tokią informaciją, susijusią su ankstesnės savaitės supirkimo operacijomis:
a) informaciją apie produktus, rūšis ir supirktus kiekius;
b) informaciją apie kainas, mokėtas už įvairius produktus ir rūšis.
2. Kiekvieno mėnesio pabaigoje valstybės narės per įmanomai trumpiausią laiką Komisijai praneša apie saugomus produktus ir jų kiekius, kartu nurodydamos jų saugojimo vietų adresus."
4 straipsnis
Reglamento (EEB) Nr. 391/68 priede produktų "krūtinė (sluoksniuotieji lašiniai)" ir "nelydyti nugaros riebalai" pagal d ir c dalis žodžiai "su oda" keičiami į žodžius "su oda arba be jos".
5 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1970 m. gruodžio 29 d.